Z A P I S N I K
38. sjednice Vijeća Gradske četvrti Brezovica, 
održane 29. svibnja 2024. (srijeda) u sjedištu Gradske četvrti Brezovica,
 Brezovička cesta 100, s početkom u 20,30 sati.

Nazočni članovi Vijeća Gradske četvrti Brezovica: 
Tomislav Cavrić, Ivan Pucko, Irena Borovina, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević, Srećko Tatar i Nenad Žugaj.

Opravdano odsutan:
Zlatko Katulić.

Prisutni službenik:
Petar Vukelić

[bookmark: _GoBack]Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 10 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 37. sjednice Vijeća Gradske četvrti Brezovica. 
S obzirom na to da se nitko ne javlja za riječ, zapisnik daje na glasovanje.
Jednoglasno (10 “za“) je usvojen zapisnik 37. sjednice.
Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. Predlaže dopunu dnevnog reda sljedećim točkama: 
   „Prijedlog zaključka o preraspodjeli sredstava u Financijskom planu Gradske četvrti Brezovica za 2024.“ i „Prijedlog zaključka o potrebi postave uzdignute plohe na Obreškoj cesti kod  križanja sa Ulicom Šimiri i Dragonožečkom cestom.“
Budući da nema drugih prijedloga, daje na glasanje prijedlog dopune dnevnog reda.
Vijeće je jednoglasno (10 “za“), prihvatilo dopunu dnevnoga reda te predsjednik Vijeća konstatira da ista postaje sastavni dio prijedloga dnevnog reda.
Utvrđuje novi prijedlog dnevnog reda te ga daje na glasovanje.
Vijeće je jednoglasno (10 “za“) usvojilo

dnevni red:

1.	Prijedlog zaključka o izmjeni Plana komunalnih aktivnosti Gradske četvrti Brezovica u 2024.
2.         Prijedlog zaključka o preraspodjeli sredstava u Financijskom planu 
            Gradske četvrti Brezovica za 2024.
3.	Prijedlog zaključka o potrebi uklanjanja građevinskog materijala ispred sjedišta Gradske četvrti Brezovica
4.	Prijedlog zaključka o prijedlogu da se dio prostora mjesne samouprave u Strmcu prenese u upravljanje Gradskog uredu za upravljanje imovinom i stanovanje
5.	Prijedlog zaključka o potrebi postave uzdignute plohe na Obreškoj cesti kod 
            križanja sa Ulicom Šimiri i Dragonožečkom cestom
6.	Pitanja, prijedlozi i obavijesti
	  - Odluka o podmirivanju troškova javne usluge crpljenja, pražnjenja i odvoza 
                otpadnih voda iz sabirnih i septičkih jama


Ad. 1. Prijedlog zaključka o izmjeni Plana komunalnih aktivnosti Gradske četvrti Brezovica u 2024.

         Predsjednik Vijeća Tomislav Cavrić informira članove o Prijedlogu zaključka te otvara raspravu.
Nakon kraće rasprave Prijedlog izvješća daje na glasovanje.
          Vijeće je jednoglasno (10 „za“) donijelo 

	ZAKLJUČAK
               o izmjeni Plana komunalnih aktivnosti Gradske četvrti Brezovica u 2024.
 (Zaključak se prilaže ovom zapisniku i njegov je sastavni dio).

Ad. 2. Prijedlog zaključka o preraspodjeli sredstava u Financijskom planu 
            Gradske četvrti Brezovica za 2024.

         Predsjednik Vijeća Tomislav Cavrić informira članove o Prijedlogu zaključka te otvara raspravu.
Nakon kraće rasprave Prijedlog zaključka daje na glasovanje.
          Vijeće je jednoglasno (10 „za“) donijelo 

ZAKLJUČAK
o preraspodjeli sredstava u Financijskom planu 
Gradske četvrti Brezovica
za 2024.

1. Vijeće Gradske četvrti Brezovica predlaže preraspodjelu sredstava unutar Financijskog plana Gradske četvrti Brezovica za 2024. i to na način:

S pozicije 3299 Ostali nespomenuti rashodi poslovanja – VGČ, preraspodijeliti sredstva na poziciju - 3235 ZAKUPNINE I NAJAMNINE  
    preraspodijeliti  6.800,00€.

S pozicije 3299 Ostali nespomenuti rashodi poslovanja – VMO, preraspodijeliti sredstva na poziciju - 3235 ZAKUPNINE I NAJAMNINE  
    preraspodijeliti  6.800,00€.

1. Ovaj Zaključak će se dostaviti Gradskom uredu za mjesnu samoupravu, promet, civilnu zaštitu i sigurnost  na dalje postupanje.


Ad. 3. Prijedlog zaključka o potrebi uklanjanja građevinskog materijala ispred sjedišta Gradske četvrti Brezovica
Predsjednik Vijeća Tomislav Cavrić izvještava o potrebi uklanjanja građevinskog materijala ispred sjedišta Gradske četvrti Brezovica. Nakon kraće rasprave u kojoj su sudjelovali svi članovi Vijeća, predsjednik daje na glasovanje Prijedlog zaključka. 
           Vijeće je jednoglasno (10 „za“) donijelo

ZAKLJUČAK
o potrebi uklanjanja građevinskog materijala ispred sjedišta Gradske četvrti Brezovica

1. Vijeće Gradske četvrti Brezovica je razmotrilo traženja građana iz Brezovice i predstavnika Vijeća Mjesnog odbora Brezovica o potrebi uklanjanja građevinskog materijala koji je više od tri godine odložene ispred sjedišta Gradske četvrti Brezovica, Brezovička cesta 100 (k.č.2332/1 k.o. Brezovica). 
               
2. Vijeće Gradske četvrti Brezovica predlaže uklanjanje građevinskog materijala koji se 
           nalazi ispred sjedišta Gradske četvrti Brezovica (Brezovička cesta 100) s obzirom da 
           navedeni materijal nagrđuje prostor. 

3. Ovaj se zaključak dostavlja Gradskom uredu za mjesnu samoupravu, promet, civilnu 
zaštitu i sigurnost na daljnje postupanje. 
        

Ad. 4. Prijedlog zaključka o prijedlogu da se dio prostora mjesne samouprave u Strmcu prenese u upravljanje Gradskog uredu za upravljanje imovinom i stanovanje

Predsjednik Vijeća Tomislav Cavrić konstatira da su članovi Vijeća primili Prijedlog zaključka, obrazlaže isti te otvara raspravu. 
Budući da se nitko ne javlja za riječ, Prijedlog zaključka daje na glasovanje.
           Vijeće je jednoglasno (10 „za“) donijelo 

ZAKLJUČAK 
o prijedlogu da se dio prostora mjesne samouprave u Strmcu prenese u upravljanje Gradskog uredu za upravljanje imovinom i stanovanje

1. Vijeće Gradske četvrti Brezovica raspravljalo je o traženju građana i zaključku Vijeća Mjesnog odbora Odranski Strmec kojim se moli da se razmotri mogućnost prijenosa upravljanja dijela gradskog prostora na adresi Strmec, Strmečka cesta 57 (ukupne površine 23,37m2) s Gradskog ureda za mjesnu samoupravu, promet, civilnu zaštitu i sigurnost na Gradski uredu za upravljanje imovinom i stanovanjem, Sektor za upravljanje nekretninama s ciljem davanja slabo korištenog prostora u zakup obrtnicima.

2. Vijeće je suglasno s traženjem Vijeća Mjesnog odbora Odranski Strmec da se neiskorišteni gradski prostor na adresi Strmec, Strmečka cesta 57 (ukupne površine 23,37m2) prenese u upravljanje Gradskom uredu za upravljanje imovinom i stanovanjem kako bi se omogućio poslovni zakup tog prostora.

3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost i Gradskom uredu za upravljanje imovinom i stanovanje.


Ad. 5. Prijedlog zaključka o potrebi postave uzdignute plohe na Obreškoj cesti kod 
            križanja sa Ulicom Šimiri i Dragonožečkom cestom

Predsjednik Vijeća Tomislav Cavrić izvještava prisutne o zaključku Vijeća Mjesnog odbora Odranski Obrež na temu prometne problematike na Obreškoj cesti. Predsjednik Vijeća izvještava članove o prometnom rješenju Gradskog ureda za mjesnu samoupravu, promet, civilnu zaštitu i sigurnost te im obrazlaže skicu koju je izradio te prijedlog Vijeća Mjesnog odbora Odranski Obrež. Nakon kraće rasprave u kojoj su sudjelovali svi članovi Vijeća, predsjednik daje na glasovanje Prijedlog zaključka. 
           Vijeće je jednoglasno (10 „za“) donijelo

ZAKLJUČAK
o potrebi postave uzdignute plohe na Obreškoj cesti kod križanja sa Ulicom Šimiri i Dragonožečkom cestom

1. Vijeće Gradske četvrti Brezovica razmotrilo je dobiveni prijedlog tehničke regulacije prometa za povećanje sigurnosti na Obreškoj cesti kod križanja s ulicom Šimiri i Dragonožečkom cestom i zaključak Vijeća Mjesnog odbora Odranski Obrež.

2. Vijeće Gradske četvrti Brezovica sukladno zaključku Vijeća Mjesnog odbora Odranski Obrež predlaže postavu uzdignute plohe na Obreškoj cesti kod križanja s ulicom Šimiri i Dragonožečkom cestom na način da se sve predložene uzdignute plohe spoje u jednu plohu.

3. Ovaj zaključak dostavlja se Vijeću Gradske četvrti Brezovica na daljnje postupanje. 

/ Na sjednicu je u 21 sat došao Zlatko Katulić. /

Ad. 6. Pitanja, prijedlozi i obavijesti

	Predsjednik izvještava o Odluci o podmirivanju troškova javne usluge crpljenja, pražnjenja i odvoza otpadnih voda iz sabirnih i septičkih jama, traži da se obavijest o Odluci dostavi svim predstavnicima vijeća mjesnih odbora. Članovima Vijeća podijelio je formular zahtjeva. 
	Petar Vukelić izvještava o statusu ishođenja građevinske dozvole za izgradnju kanalizacije u slivu Ograja. 
	Vladimir Iviček istaknuo je potrebu uklanjanja nepotrebno postavljenih uspornika na Strmečkoj cesti.
	Petar Vukelić odgovorio je kako je predsjednik Vijeća dostavio traženje prema pomoćniku pročelnika za promet da se sastanu vezano uz više prometnih problematika, a jedna od tema su i postavljeni uspornici na Strmečkoj cesti. 
	Ivica Kovačić izvještava o potrebi nasipavanja šumskih puteva (kod Črnila i spojni put između Trpuca i Brebernice).
	Petar Vukelić informira članove Vijeća kako je Gradski ured za ekološku održivost i strategijsko planiranje, Sektor za poljoprivredu, šumarstvo i lovstvo zaprimio od predsjednika vijeća GČ Brezovica Tomislava Cavrića Zaključak o potrebi osiguranja financijskih sredstava za uređenje poljskih i šumskih puteva te je organiziran sastanak. Gospodin Srećko Tatar je na sastanku izvijestio predstavnike ureda o potrebi uređivanja poljskih i šumskih puteva. Kako bi se uputila inicijativa o potrebi uređenja poljskih i šumskih puteva prema pročelnicima Gradskog ureda za gospodarstvo, ekološku održivost i strategijsko planiranje i Gradskog ureda za mjesnu samoupravu, promet, civilnu zaštitu i sigurnost, putem VMO će se u prvom koraku ići u evidentiranje i popis svih poljskih i šumskih puteva.
	Srećko Tatar zatražio da se prema nadležnim gradskim uredima uputi pitanje vezano uz analizu predloženih lokacija za prenamjenu ili izgradnju novog objekta dječjeg vrtića u Kupinečkom Kraljevcu. Također, zamolio je da se pošalje upit o tijeku katastarske izmjere k.o. Kupinečki Kraljevec.
	Zlatko Katulić zatražio je da se dostavi upit vezano uz katastarsku izmjeru k.o. Horvati te uz proširenje optičke mreže na područje Mjesnog odbora Horvati.
	Ivan Pucko rekao je kako bi trebalo sanirati oštećene table po Gradskoj četvrti Brezovica. 
	Vladimir Iviček zatražio je da se prema Gradskom uredu za mjesnu samoupravu, promet, civilnu zaštitu i sigurnost uputi zahtjev za čišćenje Gornjodemerske ulice od sipine.
Budući da se nitko ne javlja za riječ, predsjednik Tomislav Cavrić zahvaljuje članovima Vijeća na radu te zaključuje 38. sjednicu Vijeća Gradske četvrti Brezovica.

            Dovršeno u 21:40 sati.

            KLASA: 024-08/24-002/144
            URBROJ: 251-13-11-8/008-24-2
            Brezovica, 29. svibnja 2024.
 
Zapisnik izradio:
    	Petar Vukelić
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.
	
Izvješće o glasanju na 38. sjednici Vijeća Gradske četvrti Brezovica
29. svibnja 2024.

	
Članovi Vijeća
	Točka
1.
	Točka
2.
	Točka
3.
	Točka
4.
	
Točka
5.

	IRENA BOROVINA
	+
	+
	+
	+
	+

	TOMISLAV CAVRIĆ
	+
	+
	+
	+
	+

	ZDRAVKO HARMICAR
	+
	+
	+
	+
	+

	VLADIMIR IVIČEK
	+
	+
	+
	+
	+

	ZLATKO KATULIĆ
	
	
	
	
	

	IVICA KOVAČIĆ
	+
	+
	+
	+
	+

	IVICA MAVRAČIĆ
	+
	+
	+
	+
	+

	MARINA PUCEVIĆ
	+
	+
	+
	+
	+

	IVAN PUCKO
	+
	+
	+
	+
	+

	SREĆKO TATAR
	+
	+
	+
	+
	+

	NENAD ŽUGAJ
	+
	+
	+
	+
	+





*  ZA =  +
PROTIV =  -
SUZDRŽAN =  0
NIJE PRISUTAN = prekrižen


